Hedda Kise

Hedda Kise (født 1972) er en norsk programleder og journalist som var ansatt i TV 2 i over 25 år, blant annet som programleder i God morgen Norge. 

 Liv og virke 
Foreldre er Niels Højgaard og Eva Margrethe Kise. Hun bodde de første årene i København og flyttet deretter med den øvrige familie til Skien.   

Hun var utvekslingsstudent (AFS) i USA i 1989 med avgangseksamen og High School Diploma i USA. Deretter eksamen ved Skien videregående skole som privatist. Studier av fransk språk og kultur ved universitetet i Angers, Frankrike.  I 1993 tok hun fransk grunnfag ved Københavns Universitet og i 1994 statsvitenskap grunnfag ved Universitetet i Oslo.

Hedda Kise arbeidet med radio og TV i NRK fra 1994 til 1997 og var blant annet med på å starte opp de lokale tv-sendingene for Telemark, Vestfold, Buskerud og Østfold som programleder og vaktsjef. Hun har også arbeidet som reporter i Dagsrevyen.

I 1997 gikk hun til TV 2 der hun var programleder for program som God morgen Norge, Turklar og Jenter på hjul. For programserien Turklar mottok hun i 2005 BarneVaktens pris for «beste familieprogram».

I 2024 arbeidet hun med media og kommunikasjon i NORCAP, en organisjon i Flyktninghjelpen som hjelper med å styrke bistandsarbeid, fredsbygging og demokrati.Hedda Kise - linkedin.com

 Programmer på TV 
 NRK 4, 1996-97 - reporter, programleder og vaktsjef
 Dagsrevyen, 1996 - reporter
 God morgen Norge!, 1997-99 – programleder sammen med Øyvind Mund
 God kveld Norge, 1997-98 – programleder
 Komplottet (1998) (offer)
 TV-aksjonen for Plan, 1998 – programleder
 Rebusløpet (1999) (deltaker)
 Gjennom nøkkelhullet (1999) (deltaker)
 Copacabana (2000) (gjest)
 Underholdningsnyhetene, 2000 – anker
 Absolutt underholdning, 2002 – reporter
 Dyreriket, 2002-2005 – programleder
 Nyhetene, 2002-2004 – anker
 Turklar, 2005 – programleder
 Familieliv, 2005 – programleder
 Svigerdatter søkes, 2006-2007 – programleder
 Jenter på hjul, 2010-2012 – programleder
 Artistgallaen for SOS Barnebyer, 2012 - programleder
 TV2 Sporty - gjør livet lettere, 2012-2014 - programleder

 Referanser 

 Eksterne lenker 



Kategori:Norske TV-programledere
Kategori:Norske journalister
Kategori:Programledere for TV 2
Kategori:Programledere for NRK TV
Kategori:Skal vi danse-deltakere
Kategori:Nordmenn født i Danmark
Kategori:Personer fra København